เมื่อวานตอนเย็นเวลา 18:00 น. ผมลุกตื่นขึ้นมา แล้ว ผมก็ดูดบุหรี่ครับ แต่ตอนเมื่อวานผมไม่สบายครับเป็นไข้หนัก พอผมดูบุหรี่หมดไป 1 ม้วนผมก็รู้สึกอาการเจ็บหน้าอกขึ้นมาเลยครับ เจ็บตามหัวใจเวลาเต้นแรง ด้วยครับ ผมก็เลยหยุดดูดบุหรี่ 1 คืนอาการก็ดีขึ้นครับแต่ว่าผมไอมีไข้มันก็เลยไม่หายสักทีครับอยากทราบว่ามันเกิดจากอะไรหรอครับมีความเสี่ยงที่จะเป็นกับโรคอะไรเหรอครับ
สวัสดีค่ะ อาการเจ็บหน้าอก อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากยังเจ็บมากขึ้น เป็นบ่อยๆ หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติม และการสูบบุหรี่ในระยะยาวมีผลเสียต่อหลอดเลือดและหัวใจค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ ควรงดหรือลดการสูบบุหรี่